- Axemmuj-nni ad teččaren d afexxar, timeqranin d timezwura, sakin d tilemmasin, ad rnun timecṭaḥ d tineggura, ad n-tɣumen s wakkal ad caɛlen times ad teqqim akken ass kammel tecɛel. Lawan n lmeɣreb times tensa, yemma ayetma d nekk nuɣal-d s axxam newwi-d yidneɣ afexxar-nni nseww. Iruḥ lḥal imi nefka ixeddim, kulec yuɣal s amkan-is neqqim-d ad nečč seksu s yibawen akked tjilbant i d-xeddem yemma.